Torrevieja

Torrevieja (eller Torrevella på valensiansk) er en by i Alicante-provinsen i regionen Comunidad Valenciana i Spania. Byen er et populært turistmål og går for å være en av de mest internasjonale byene i Europa.

Byen ligger ca. 40 minutters kjøring fra storbyen Alicante og har en fast befolkning på  (2018). Torrevieja var opprinnelig en liten fiskerlandsby med stor grad av saltproduksjon. Byen er plassert mellom sjøen og to store saltlaguner, kalt salinas.

Historie
Frem til 1802 eksisterte Torrevieja kun som noen arbeiderhus og et gammelt vakttårn, noe som gav stedet sitt navn (La torre vieja, som betyr «Det gamle tårnet»). I 1803 besluttet Karl IV av Spania flytting av saltutvinningsanleggene i La Mata til selve byen, og det ble bygget en bosetning der. 

I 1829 ble byen fullstendig ødelagt av et jordskjelv, men saltutvinningsanleggene ble raskt gjenoppbygd og åpnet på nytt. I 1931 fikk byen en økonomisk legat fra kong Alfonso XIII. I denne perioden utviklet byen seg som følge av økt produksjon av lin, hamp og bomull. 

På 1800-tallet ble salt fra byen hovedsakelig eksportert på svenske og nederlandske skip. Saltetterspørselen fra andre spanske områder og da hovedsakelig fra Valencia og Galicia, var svært begrenset.

Mot slutten av 1900-tallet ble nesten en fjerdedel av alt salt som ble utvunnet i Torrevieja solgt til det spanske markedet, resten ble eksportert.

Nyere tid
De senere årene har den lokale økonomien blitt forbedret som følge av turisme. Svært mange briter, tyskere og skandinaver reiser på ferie dit, og en god del bor der hele året. Det er også mange spanjoler som har feriebolig i byen. Byen er høyredominert, og partiet Partido Popular har 15 seter i kommunestyret. 


Habanera-festivalen for kor avholdes i byen hvert år i august.

Befolkning
Ifølge Spanias statistiske sentralbyrå hadde Torrevieja i 2018 en befolkning på  innbyggere. Av disse var  spanske. 

 Nasjonalitet  Prosent   Nasjonalitet ProsentSpansk 59,89  Colombiansk 2.58Britisk 5.59 Ukrainsk 3,19Tysk 1.22 Marokkansk 3,13Svensk 1.24 Norsk 1,17Russland 5.59  Andre16,40

 Strender 

Det finnes mange forskjellige strender i Torrevieja. Den mest kjente av dem heter Los Locos og ligger i nærheten av sentrum i Torrevieja. Stranden er en av de største i Torrevieja. Det er både restauranter og kafeer ved stranden med utsikt til havet. Det er også butikker med salg av badeutstyr og frukt.

 Klima 

 Norsk tilknytning 

Det er en stor fast norsk bosetning i byen. Tidligere hadde Torrevieja en norsk skole, denne er flyttet til Ciudad Quesada i nabokommunen Rojales (10 minutter fra Torrevieja med bil). Den norske skolen i Rojales har undervisningstilbud for barne- og ungdomsskole, samt videregående skole.

Det finnes en norsk sjømannskirke i Torrevieja. Her holdes det vanlige gudstjenester, konfirmantundervisning, barnedåper og bryllup. 

Byen hadde frem til 2019 også norsk konsulat, da ble Generalkonsulat i Alicante opprettet.

 Norske aviser 

Det er mulig å kjøpe norske dagsaviser som VG, Dagbladet, Bergens Tidende, Dagens Næringsliv, Stavanger Aftenblad og Aftenposten i de fleste aviskiosker og større dagligvareforretninger. De to førstnevnte avisene trykkes med egen utgave for Costa Blanca. 

Det kommer også ut mange gratis aviser på norsk. Disse distribueres gratis på restauranter, puber og dagligvareforretninger. De største aktørene er Spania i dag, Spaniaposten og Vikingposten. Spania i dag og Vikingposten  kommer ut ukentlig.

 Norsk fjernsyn 

Det er mulig å ta ned norsk fjernsyn via satellitt eller gjennom å kjøpe abonnement hos rekringkastere som tar ned de norske fjernsynssignalene og kringkaster disse kryptert gjennom et lokalt nettverk av sendere. Lovligheten av sistnevnte er uklart, ettersom de norske fjernsynskanalene ofte kun har kjøpt rettighetene for kringkasting av filmer og serier til Norge. I forbindelse med nye lovforslag innen EU kan en nå benytte TV/Radio abonnement fra Norge over hele Europa. Har en internett i huset med akseptabel hastighet kan en benytte TV’ets apper eller Apple TV/Chromecast for å se på TV fra Norge fullt lovlig.

 Sport 
FC Torrevieja er en fotballklubb fra Torrevieja som spiller sine hjemmekamper på Estadio Vicente García. FC Torrevieja spiller for tiden i Tercera division, spansk ligas fjerde øverste divisjon.

 Referanser 

 Eksterne lenker 

 Aktivitorrevieja.com – Møtestedet på Internett 
 Den norske skolen i Rojales (Ciudad Quesada)
 Sjømannskirken i Torrevieja
 Nyheter fra Torrevieja Vikingposten
 Informasjon om Torrevieja på norsk

Kategori:Kommuner i provinsen Alicante
Kategori:Byer i Alicante
Kategori:Vega Baja del Segura